**POVZETEK DELAVNICE: OCENJEVANJE KOMPLEKSNIH DOSEŽKOV**

**Kranj, 15.12.2010**

1. Kaj razumete pod pojmom kompleksni dosežki?

|  |
| --- |
| Kompleksni dosežki so celostni dosežki, povezovanje različnih predmetov, različnih znanj, obravnava neke teme iz več vidikov. Kompleksen dosežek je dosežek na zavednem in nezavednem nivoju. Kompleksni dosežki niso enostavni, so večnivojski, cilj je doseganje integracije znanj na višjem nivoju. Prisoten je transfer znanja iz enega predmeta na druge. Primer celostnega dosežka je seminarska naloga, poslovni načrt, projekt (komuniciranje, stroka, jezik, predstavitev, izdelava PPT). |

1. Ali s timskim oziroma medpredmetnim poučevanjem lažje pridemo do kompleksnih dosežkov?

Sedem skupin meni, da lažje pridemo do kompleksnih dosežkov z MP in TP, le ena skupina meni, da to ni nujno.

* Zakaj?

|  |
| --- |
| Dijakom je določena tema bolj razumljiva, če jo obravnavamo iz različnih zornih kotov, saj je vsak profesor strokovnjak na svojem področju, več glav več ve, skupaj obvladujemo več področij. S tem dijake spodbudimo k kompleksnejšemu razmišljanju. Tako poučevanje je bližje avtentični življenjski situaciji. |

1. a) Kako menite, da lahko ocenjujemo kompleksne dosežke:

Dve tretjini anketirancev meni, da ocenjujemo kompleksne dosežke po predmetih (vsak predmet svoja ocena), tretjina pa meni, da je možna skupna ocena za več predmetov. Večina jih tudi meni, da bi morali biti pri skupinskem delu dijaki različno ocenjeni, glede na vložek posameznika.

b) Kakšne izkušnje imate s tem?

|  |
| --- |
| Profesorji imajo večinoma dobre izkušnje, kot primer navajajo poslovni načrt (vsebinski del ocenjuje prof. podjetništva, slovnično prof. slovenščine in IKT prof. informatike, sam nastop ocenjujejo prof. slovenščine in prof. podjetništva). Kot prednost vidijo tudi, da lahko dijak dobi z enim izdelkom dve ali več ocen. Kot slabost navajajo, da težko razdelimo vloge v skupini, prihaja do konfliktov. Posamezni dijaki se skrivajo za bolj delavnimi in na njihov račun dobijo boljšo oceno.  |

c) Ali je mogoče s tradicionalnimi oblikami ocenjevanja znanja (testi, kontrolne naloge, ustno…) ugotavljati kompleksne dosežke?

Večina profesorjev meni, da je mogoče s tradicionalnimi oblikami ocenjevanja znanja (testi, kontrolne naloge, ustno…) ugotavljati kompleksne dosežke. Tradicionalne oblike so vpeljane in uveljavljene. Za dokazovanje kompleksnega znanja mora biti test tako sestavljen, da dokazuje kompleksno znanje, npr. maturitetne pole.

1. Kako ocenjevati znanje pridobljeno z medpredmetnimi in timskimi povezavami?

|  |
| --- |
| Večina je za standardno preverjanje znanja, merila in kriteriji so že določeni. Težko je ocenjevati na kratek rok, MP in TP je lažje ocenjevati na dolgi rok (projekti, PN, seminarske naloge). Izdelati je potrebno dobre kriterije ocenjevanja. Ker pa je to težko delo, bi lahko občasno določene naloge ocenili: je opravil, ni opravil. Treba je ocenjevati za vsak predmet posebej. |

1. V kolikor ste ocenjevali znanje, ki so ga dijaki pridobili s timskim oziroma medpredmetnim poučevanjem, napišite kriterije, ki ste jih pri tem uporabili.

|  |
| --- |
| Kriteriji so standardni, predpisani z UN predmeta. Upoštevamo dogovorjene kriterije posameznih aktivov, ki jih po potrebi medsebojno uskladimo. Svoj predmet ocenim glede na kriterije, ki so poenoteni v aktivu. Upošteva se tudi angažiranost in sodelovanje v procesu dela. |

1. Prednosti in slabosti ocenjevanja kompleksnih dosežkov.

|  |  |
| --- | --- |
| PREDNOSTI | SLABOSTI |
| * pridobitev ocen pri več predmetih istočasno, zato izgubimo manj časa s pridobivanjem ocen
* zajame pregledno znanje
 | * objektivnost ocene
* vprašljiva je aktivnost posameznih dijakov,ki se skrivajo za dosežki ostalih, zato je ocenjevalcu težje biti objektiven
* ocenjevalec ni vedno kompetenten pri ocenjevanju podpornega predmeta
 |

1. Kako pri MP in TP poskrbeti za **preverjanje** pred ocenjevanjem? Ali menite, da mora biti forma preverjanja identična formi ocenjevanja?

|  |
| --- |
| Preverjanje pred ocenjevanjem pri kompleksnejših nalogah je nemogoče. Ni nujno, da je forma preverjanja identična formi ocenjevanja, čeprav mora preverjanje biti temelj ocenjevanja. Predvsem je dijake potrebno opozarjati na to, kaj vse bo vplivalo na končno oceno izdelka, projekta, naloge… |

1. Ali menite, da lahko ocenjujemo ali v oceno vključimo prizadevnost in sodelovanje dijakov (npr. pri izdelovanju seminarskih in raziskovalnih nalog, projektov…)?

|  |
| --- |
| V oceno mora biti vključena prizadevnost in sodelovanje dijakov. |